呢篇文講香港一條正式名叫「海底隧道」嘅隧道。搵緊香港各條海底隧道嘅話，請睇〈**香港海底隧道一覽**〉。
九龍去香港島嘅香港海底隧道入口
**海底隧道**（英文：**Cross-Harbour Tunnel**），又叫**紅磡海底隧道**，簡稱**紅隧**、**海隧**，係香港第一條過海行車隧道。

佢好快就代替渡輪嘅地位，每日車流量龐大，所以成日塞車。所以之後再起東區海底隧道、西區海底隧道同埋多條過海鐵路，幫佢分擔交通流量。

概要
--

海底隧道係1969年9月1號動工，1972年8月2號通車，耗資3.2億港元。隧道全長1.86千米，車速限制每個鐘70公里。穿過維多利亞港，將九龍半島同香港島兩岸獨立嘅道路網絡連埋一齊。

隧道由香港隧道有限公司以「建造、營運、移轉」形式興建同經營，專營權喺1999年9月1號屆滿。海底隧道南端出入口位於港島灣仔區嘅奇力島，因工程關係，個島已經連埋香港島。北端出入口位於紅磡灣填海區。收費廣場位於紅磡灣出口，一共有16個收費亭，其中10個係人手收費亭，兩個係專利巴士專用嘅快易通自動繳費亭，而剩番4個係快易通專用嘅自動繳費亭。2017年12月3號起，駕駛人士可以喺海底隧道嘅人手收費亭，用八達通或本地發行嘅非接觸式信用卡（包括Visa payWave、感應式Mastercard同銀聯閃付）拍卡畀隧道費。

海底隧道係香港最繁忙嘅4線行車隧道之一，亦係香港最繁忙、使用率最高嘅道路，其次係東區海底隧道。佢雙線雙程行車嘅舊式設計唔足以應付日漸增長嘅行車流量，所以隧道嘅行車流量喺1982年已經飽和，往港島方向幾乎每日上下晝繁忙時間（尤其係朝早8點至10點）例必塞車。因此除隧道收費外，由1984年6月1號起，當局向所有車輛徵收隧道稅，希望減低流量，但成效甚微，後來政府決定喺1986至1989下半年起東區海底隧道以分流部分車輛嚟減輕壓力。

紅隧九龍入口喺港鐵紅磡站旁邊，由於東鐵綫暫時未過到海，唔少新界東嘅居民會先搭東鐵綫到紅磡站，再喺紅隧收費廣場嘅巴士站轉過海巴士，特別係朝早返工時間，過海隧道巴士站經常逼滿乘客，排隊上車嘅人龍有時更排到連接港鐵紅磡站嘅天橋。因此，巴士公司會喺繁忙時間為部分路線安排吉車去過海隧道巴士站疏導乘客。

通車儀式
----

1972年8月2號，第25任香港總督麥理浩爵士（Baron MacLehose of Beoch）主持剪彩儀式，宣布紅磡海底隧道正式通車。電視藝人沈殿霞坐一架老爺車，駛過紅磡海底隧道，成為第二位正式使用紅磡海底隧道嘅市民。真正第一位使用紅磡海底隧道嘅市民係影住沈殿霞嗰架攝影師車嗰個司機。

事件
--

2019年8月3號反修例運動嘅旺角再遊行行完之後，有啲示威者兩度走咗去紅隧收費廣場短暫阻塞交通，期間紅隧需要封閉，係自紅隧通車以嚟頭一次因為示威活動而封閉。

同年11月11號開始，受反修例嘅黎明行動影響，紅隧多次被堵塞，到14號晚理工大學嘅示威者大肆破壞收費亭同行政大樓設施，令紅隧完全運作唔到，亦令警方強硬應對香港理工大學衝突。紅隧要到27號清晨先至通返車。

過往收費
----

| **分類** | **車輛類別** | **1972年8月2號到1984年5月31號** | **1984年6月1號到1999年8月31號** | **1999年9月1號至今** |
| --- | --- | --- | --- | --- |
| 1 | 電單車／機動三輪車 | HK$3 | HK$4 | HK$8 |
| 2 | 私家車 | HK$5 | HK$10 | HK$20 |
| 的士 | HK$10 |
| 3 | 公共及私家小型巴士 | HK$8 | HK$10 | HK$10 |
| 4 | 總重5.5公噸或以下輕型貨車 | HK$8 | HK$15 | HK$15 |
| 5 | 總重5.5至24公噸中型貨車 | HK$10 | HK$20 | HK$20 |
| 6 | 總重超逾24公噸重型貨車 | HK$15 | HK$30 | HK$30 |
| 7 | 公共及私家單層巴士 | HK$10 | HK$10 | HK$10 |
| 8 | 公共及私家雙層巴士 | HK$15 | HK$15 | HK$15 |
| 9 | 超過兩條車軸嘅車，每條車軸額外收費 | HK$5 | HK$10 | HK$10 |
|

行經嘅巴士線
------

* 101、101R、101X、102、102P、102R、103、103P、104、106、106A、106P、107、107P、108、109、110、111、111P、112、113、115、115P、116、117、117R、118、118P、118R、170、171、171A、171P、171R、182、182X、N11、N118、N121、N122、N170、N171、N182、N368、N373、88R、301

鄰近地標
----

* 香港理工大學
* 置富都會
* 香港體育館
* 香港歷史博物館
* 香港科學館

易通行
---

相
-

* 1970年代奇力島入口1970年代奇力島入口
* 紅磡收費廣場紅磡收費廣場
* 香港仔隧道出口嘅顯示板，顯示使用西區、東區同紅磡海底隧道嘅時間香港仔隧道出口嘅顯示板，顯示使用西區、東區同紅磡海底隧道嘅時間
* 紅隧嘅巴士站紅隧嘅巴士站
* 途經紅隧嘅110線，去筲箕灣同九龍鐵路站途經紅隧嘅110線，去筲箕灣同九龍鐵路站
* 途經紅隧嘅116線，來回鰂魚涌同慈雲山（中）途經紅隧嘅116線，來回鰂魚涌同慈雲山（中）
* 途經紅隧嘅101線，來回觀塘（裕民坊）同堅尼地城途經紅隧嘅101線，來回觀塘（裕民坊）同堅尼地城

影視文化
----

2017年由劉德華主演嘅港產片《拆彈專家》，故仔主軸係講有恐怖份子堵塞紅隧放炸彈，製作人員搭建咗個一比一嘅紅隧模型嚟拍攝。

睇埋
--

* 東區海底隧道
* 西區海底隧道

出面網頁
----


維基同享有多媒體嘅嘢：  
**香港海底隧道**

* 運輸署行車隧道收費表
* 香港到九龍過海行車速度及時間

| * 睇
* 傾
* 改
香港行車隧道 |
| --- |
| 香港島 | 香港仔隧道 · 中環及灣仔繞道隧道 | 香港行車隧道標誌 |
| 香港島至九龍 | 海底隧道# · 東區海底隧道# · 西區海底隧道\* |
| 九龍 | 啟德隧道^ · *中九龍幹線*（起緊） · *東南九龍T2主幹道*（籌劃緊） |
| 九龍至新界 | 獅子山隧道 · 大老山隧道# · 將軍澳隧道^ · 尖山隧道## · 將軍澳—藍田隧道^ |
| 新界 | 長青隧道^^ · 大欖隧道\* · 城門隧道 · 愉景灣隧道\*\* · 大圍隧道## · 沙田嶺隧道## · 南灣隧道^^^ · 龍山隧道^ · 長山隧道^ · 屯門—赤鱲角隧道^ · 港珠澳大橋海底隧道段### · *屯門西繞道*（籌劃緊） |
| ^：免費隧道　\*：建造、營運及轉移模式（BOT） #：BOT專營權已經屆滿，擁有及管理權已移交政府 ###：响香港境外水域，香港特區政府有份投資興建^^：屬青馬管制區管理嘅免費隧道　^^^：屬青沙管制區管理嘅免費隧道##：屬青沙管制區管理嘅收費隧道　\*\*：私人行車收費隧道 |


| * 睇
* 傾
* 改
1號幹線 |
| --- |
| 1號幹線 | 
* 香港仔海傍道
* 黃竹坑道（包埋黃竹坑道天橋）
* 香港仔隧道
* 黃泥涌峽天橋
* 堅拿道天橋
* 海底隧道
* 康莊道
* 公主道
* 窩打老道
* 獅子山隧道公路（包埋獅子山隧道同第二獅子山隧道）
* 沙田路

 | 1號幹線 |